Yokohama Landmark Tower

Yokohama Landmark Tower (jap. 横浜ランドマークタワー, Yokohama Randomāku Tawā, suom. Jokohaman maamerkkitorni) on Japanin toiseksi korkein pilvenpiirtäjä ja neljänneksi korkein rakennelma. Rakennus on 296,3 metriä korkea ja siinä on 70 kerrosta. Rakennus maksoi noin 270 miljardia japanin jeniä (noin 2,5 miljardia euroa).lähde? Pilvenpiirtäjän rakentaminen aloitettiin vuonna 1990 ja pilvenpiirtäjä valmistui vuonna 1993. Jokohaman kaupungissa Japanissa sijaitsevan rakennuksen omistaa Mitsubishi Estate Co. Rakennuksen tiloissa on viiden tähden luksushotelli, jossa on 603 huonetta. Rakennuksessa on myös useita kauppoja ja ravintoloita. Osa rakennuksesta on toimistokäytössä. Yokohama Landmark Towerissa on maailman toiseksi nopein hissijärjestelmä. Maailman nopein hissijärjestelmä on Taipei 101:ssä. Lähteet Aiheesta muualla Kuvia tai muita tiedostoja aiheesta Yokohama Landmark Tower Wikimedia Commonsissa